รถไฟฟ้าชานเมือง สายสีแดงเข้ม

รถไฟฟ้าชานเมือง สายธานีรัถยา () หรือ รถไฟฟ้าชานเมือง สายสีแดงเข้ม (กรุงเทพอภิวัฒน์-รังสิต) ซึ่งเรียกตามสีที่กำหนดและเป็นเส้นทางรถไฟที่เป็นแกนหลักของแผนแม่บทระบบขนส่งมวลชนทางราง ในกรุงเทพมหานครและปริมณฑล และเป็นหนึ่งในเส้นทางของรถไฟฟ้าชานเมือง สายสีแดง โดยการรถไฟแห่งประเทศไทย

โครงการมีระยะทางทั้งหมด 185 กิโลเมตร 44 สถานี เป็นเส้นทางหลักในแนวเหนือ-ใต้ ตามแนวทางรถไฟเดิมของการรถไฟแห่งประเทศไทย เชื่อมต่อพื้นที่ชานเมืองด้านทิศเหนือ (พื้นที่ดอนเมือง, รังสิต, ปทุมธานี และพระนครศรีอยุธยา) และพื้นที่ชานเมืองด้านทิศใต้ (พื้นที่บางบอนและมหาชัย) เข้าสู่ใจกลางเมือง โดยบูรณาการการเดินทางร่วมกันกับระบบรถไฟทางไกลที่สามารถเชื่อมโยงการเดินทางไปสู่ภูมิภาคต่าง ๆ สนับสนุนให้เกิดการกระจายตัวของพื้นที่อยู่อาศัยไปยังพื้นที่รอบนอกตามแนวคิดการขยายผังเมือง รองรับศูนย์ราชการกรุงเทพมหานครแห่งใหม่ พื้นที่ชุมชนบริเวณถนนแจ้งวัฒนะและรามอินทราที่กำลังมีการเติบโตในอัตราสูง เชื่อมต่อกับท่าอากาศยานดอนเมือง รองรับประชาชนบริเวณรังสิต ปทุมธานี ไปยังเมืองมหาวิทยาลัยบริเวณรังสิต พระนครศรีอยุธยา เชื่อมโยงไปยังบ้านภาชี 

รถไฟฟ้าชานเมือง สายธานีรัถยา ได้เปิดให้บริการเต็มรูปแบบเมื่อวันที่ 29 พฤศจิกายน พ.ศ. 2564 ช่วงบางซื่อ-รังสิต โดยมี บริษัท รถไฟฟ้า ร.ฟ.ท. จำกัด เป็นผู้ให้บริการชั่วคราวจนกว่าจะได้เอกชนดำเนินการใน พ.ศ. 2570 อย่างไรก็ตาม การดำเนินแผนงานส่วนต่อขยายแบ่งออกเป็นหลายส่วน โดยเริ่มจากช่วงรังสิต-มหาวิทยาลัยธรรมศาสตร์ ศูนย์รังสิต ปัจจุบันอยู่ระหว่างเตรียมการก่อสร้างhttps://www.dailynews.co.th/news/5546161/ 
29 ม.ค.นี้ “บอร์ด รฟท.” เคาะสั่งจ้าง “ยูนิคฯ-ทรัสตี้ฯ” สร้างรถไฟฟ้าสายสีแดงต่อขยาย และช่วงวงเวียนใหญ่-มหาชัย อยู่ระหว่างเตรียมการประกวดราคา

 ภาพรวม 
เป็นระบบรถไฟฟ้าที่มีโครงสร้างทางวิ่งทั้งระดับดิน (At grade level) ยกระดับ และใต้ดิน ผสมกันตลอดเส้นทาง ดำเนินการโดย บริษัท รถไฟฟ้า ร.ฟ.ท. จำกัด (รฟฟท.) ในลักษณะของการจ้างเดินรถชั่วคราวจากการรถไฟแห่งประเทศไทย มีแนวเส้นทางหลักในแนวเหนือที่ขนานคู่ไปกับทางรถไฟสายเหนือ และใต้ที่ขนานคู่ไปกับทางรถไฟสายแม่กลอง เริ่มต้นจากสถานีรถไฟชุมทางบ้านภาชี อำเภอภาชี จังหวัดพระนครศรีอยุธยา ผ่านตัวเมืองพระนครศรีอยุธยา เข้าสู่จังหวัดปทุมธานี ผ่านนิคมอุตสาหกรรมนวนคร มหาวิทยาลัยธรรมศาสตร์ ศูนย์รังสิต มหาวิทยาลัยกรุงเทพ และมหาวิทยาลัยรังสิต ผ่านตัวเมืองรังสิตเข้าสู่พื้นที่ชานเมืองกรุงเทพมหานครฝั่งเหนือ จากนั้นยกระดับขึ้นเหนือพื้นดินเข้าสู่พื้นที่กองทัพอากาศอันเป็นที่ตั้งของท่าอากาศยานดอนเมือง เข้าสู่ใจกลางกรุงเทพมหานครย่านบางซื่อ อันเป็นจุดเชื่อมต่อกับรถไฟฟ้ามหานคร สายเฉลิมรัชมงคล จากนั้นลดระดับลงเป็นรถไฟฟ้าใต้ดินเพื่อวิ่งผ่านพระตำหนักจิตรลดารโหฐาน เชื่อมต่อกับรถไฟฟ้ามหานคร สายสีส้มที่สถานียมราช รถไฟฟ้าบีทีเอส สายสีลมที่สถานียศเส และรถไฟฟ้ามหานคร สายเฉลิมรัชมงคลที่สถานีหัวลำโพง แล้วมุ่งหน้าลอดแม่น้ำเจ้าพระยาเข้าสู่พื้นที่ฝั่งธนบุรี เชื่อมต่อกับรถไฟฟ้าสายสีทองที่สถานีคลองสาน รถไฟฟ้าบีทีเอส สายสีลมและรถไฟฟ้ามหานคร สายฉลองรัชธรรมที่สถานีวงเวียนใหญ่ จากนั้นยกระดับขึ้นกลับเป็นทางยกระดับเข้าสู่พื้นที่ชานเมืองกรุงเทพมหานครฝั่งใต้ตามทางรถไฟสายแม่กลอง เข้าสู่จังหวัดสมุทรสาครเพื่อผ่านตัวเมืองมหาชัยแล้วมุ่งหน้าข้ามแม่น้ำท่าจีน เพื่อมุ่งหน้าสู่จังหวัดสมุทรสงคราม และตลาดร่มหุบแม่กลอง เพื่อข้ามแม่น้ำแม่กลอง วิ่งคู่ขนานกับทางหลวงแผ่นดินหมายเลข 3093 เข้าสู่จังหวัดราชบุรี เพื่อสิ้นสุดทั้งเส้นทางที่สถานีรถไฟปากท่อ อำเภอปากท่อ จังหวัดราชบุรี ที่เป็นจุดเชื่อมต่อกับทางรถไฟสายใต้ที่จะมุ่งหน้าสู่ภาคใต้ต่อไป รวมระยะทางทั้งสิ้น 185 กิโลเมตร

พื้นที่ที่เส้นทางผ่าน
 ตำบล/แขวง  อำเภอ/เขต  จังหวัด ภาชี / ไผ่ล้อม / กระจิว      พระนครศรีอยุธยา ข้าวเม่า  อุทัย หนองปลิง  นครหลวง บ้านเกาะ / หอรัตนไชย / กะมัง / เกาะเรียน   พระนครศรีอยุธยา ขนอนหลวง / บ้านโพธิ์ / บางกระสัน / เชียงรากน้อย    คลองหนึ่ง  คลองหลวง  ปทุมธานี ประชาธิปัตย์  ธัญบุรี หลักหก  เมืองปทุมธานี สีกัน / สนามบิน / ดอนเมือง ดอนเมือง  กรุงเทพมหานคร ตลาดบางเขน หลักสี่ ลาดยาว / จตุจักร จตุจักร บางซื่อ บางซื่อ สามเสนใน พญาไท สวนจิตรลดา ดุสิต รองเมือง ปทุมวัน มหาพฤฒาราม / บางรัก บางรัก คลองต้นไทร / คลองสาน คลองสาน บางยี่เรือ / ตลาดพลู ธนบุรี บางค้อ / บางขุนเทียน จอมทอง คลองบางบอน / บางบอนใต้ บางบอน แสมดำ บางขุนเทียน บางน้ำจืด / คอกกระบือ / โคกขาม / มหาชัย / ท่าฉลอม / ท่าจีน / บางกระเจ้า / บ้านบ่อ / บางโทรัด / กาหลง / นาโคก    เมืองสมุทรสาคร  สมุทรสาคร ลาดใหญ่ / บางแก้ว / แม่กลอง / ท้ายหาด / บางขันแตก  เมืองสมุทรสงคราม  สมุทรสงคราม สวนหลวง / ปลายโพงพาง / วัดประดู่   วัดยางงาม / ปากท่อ  ปากท่อ  ราชบุรี

 แนวเส้นทาง 
รถไฟฟ้าชานเมือง สายธานีรัถยา มีแนวเส้นทางในแนวเหนือ-ใต้ของกรุงเทพมหานครและพื้นที่ต่อเนื่อง ตลอดจนจังหวัดบริวารใกล้เคียง มีจุดเริ่มต้นของทั้งโครงการที่สถานีกลางกรุงเทพอภิวัฒน์ ซึ่งเป็นจุดเชื่อมต่อกับรถไฟฟ้ามหานคร สายเฉลิมรัชมงคล

ในแนวเหนือ เส้นทางจะเริ่มจากสถานีกลางกรุงเทพอภิวัฒน์วิ่งขึ้นไปทางเหนือตามแนวทางรถไฟสายเหนือไปจนพ้นพื้นที่ศูนย์คมนาคมพหลโยธิน รถไฟฟ้าจะวิ่งข้ามทางพิเศษศรีรัช และถนนรัชดาภิเษกช่วงใกล้ ๆ กับทางแยกต่างระดับรัชวิภา จากนั้นเมื่อผ่านสถานีวัดเสมียนนารีไป แนวเส้นทางจะวิ่งเลียบถนนวิภาวดีรังสิต ด้วยการคร่อมบนถนนกำแพงเพชร 6 ซึ่งปรับแก้มาจากแนวเส้นทางเดิมเล็กน้อย เพื่อหลีกเลี่ยงการใช้โครงสร้างร่วมกับโครงการโฮปเวลล์เดิม ระหว่างทางจะเชื่อมต่อกับรถไฟฟ้าสายสีน้ำตาลที่สถานีบางเขน รถไฟฟ้าสายสีชมพูที่สถานีหลักสี่ รถไฟฟ้าเชื่อมท่าอากาศยาน และรถไฟความเร็วสูง 3 เส้นทาง คือสายเหนือ สายอีสาน และสายเชื่อม 3 สนามบิน ที่สถานีดอนเมืองบริเวณท่าอากาศยานดอนเมือง จากนั้นแนวเส้นทางจะเบี่ยงกลับไปวิ่งตามทางรถไฟสายเหนือตลอดทางจนกระทั่งสิ้นสุดเส้นทางในส่วนเหนือที่สถานีรถไฟชุมทางบ้านภาชี อำเภอภาชี จังหวัดพระนครศรีอยุธยา

ในแนวใต้ เส้นทางจะเริ่มจากสถานีกลางกรุงเทพอภิวัฒน์วิ่งลงไปทางทิศใต้ตามแนวทางรถไฟสายเหนือ แล้วลดระดับลงเป็นรถไฟฟ้าใต้ดิน เชื่อมต่อกับรถไฟฟ้ามหานคร สายสีส้มที่สถานียมราช ก่อนผุดขึ้นมาอยู่ในแนวถนนเพื่อเชื่อมต่อกับรถไฟฟ้าบีทีเอส สายสีลมที่สถานียศเส และเชื่อมต่อกับรถไฟฟ้ามหานคร สายเฉลิมรัชมงคลอีกครั้งที่สถานีหัวลำโพง จากนั้นแนวเส้นทางจะกลับลงใต้ดินและวิ่งแนวตรงมาทางใต้ตามแนวคลองผดุงกรุงเกษมแล้วลอดใต้แม่น้ำเจ้าพระยาบริเวณปากคลองผดุงกรุงเกษมฝั่งใต้ ใกล้ ๆ กับศูนย์การค้าริเวอร์ซิตี เข้าสู่ฝั่งธนบุรี และลอดใต้โรงแรมมิลเลนเนียม ฮิลตัน กรุงเทพ เข้าสู่ถนนเจริญรัถ เชื่อมต่อกับรถไฟฟ้าสายสีทองที่สถานีคลองสาน จากนั้นวิ่งใต้ถนนเจริญรัถไปจนถึงวงเวียนใหญ่เพื่อเชื่อมต่อกับรถไฟฟ้ามหานคร สายฉลองรัชธรรมที่สถานีวงเวียนใหญ่ แล้ววิ่งต่อตามแนวทางรถไฟสายแม่กลอง เชื่อมต่อกับรถไฟฟ้าบีทีเอส สายสีลมอีกครั้งที่สถานีวุฒากาศ จากนั้นจึงไต่ระดับกลับขึ้นมาเป็นรถไฟฟ้ายกระดับแล้ววิ่งต่อไปตามแนวทางรถไฟสายแม่กลองไปจนถึงสถานีมหาชัยใหม่ อำเภอเมืองสมุทรสาคร จังหวัดสมุทรสาคร จากนั้นเส้นทางจะข้ามแม่น้ำท่าจีนแล้ววิ่งต่อไปตามแนวทางรถไฟสายแม่กลองไปจนถึงสถานีรถไฟแม่กลอง อำเภอเมืองสมุทรสงคราม จังหวัดสมุทรสงคราม แล้วยกระดับข้ามแม่น้ำแม่กลองแล้ววิ่งต่อในแนวขนานกับทางหลวงแผ่นดินหมายเลข 3093 แล้วสิ้นสุดทั้งโครงการที่สถานีรถไฟปากท่อ อำเภอปากท่อ จังหวัดราชบุรี

 แผนที่แสดงการเชื่อมต่อกับระบบขนส่งมวลชนอื่น 

 รายชื่อสถานี 

 การเชื่อมต่อ 
 เส้นทางคมนาคมทางบก 
 ทางเดินยกระดับ 

ในบางสถานีผู้โดยสารสามารถเดินจากสถานีไปยังอาคารต่าง ๆ ในบริเวณใกล้เคียงได้ดังนี้ (ตัวเอน หมายถึงกำลังก่อสร้าง)

 รหัสสถานี  สถานีรถไฟฟ้าชานเมือง  ทางเดินเชื่อมเข้าอาคาร  หมายเหตุ     ท่าอากาศยานดอนเมือง ทางเดินยกระดับ     โรงพยาบาลจุฬาภรณ์

 เส้นทางคมนาคมทางราง 
 รถไฟฟ้าชานเมือง 
ผู้โดยสารสามารถเปลี่ยนเส้นทางไปยังรถไฟฟ้าชานเมือง ได้ที่สถานีนี้
 รหัสสถานี  สถานีรถไฟฟ้าชานเมือง  รหัสสถานี  สถานีรถไฟฟ้าชานเมือง  หมายเหตุ จุดเชื่อมต่อระหว่างสถานีที่เปิดให้บริการแล้ว      :   เชื่อมต่อโดยตรง

 รถไฟทางไกล 
ผู้โดยสารสามารถเปลี่ยนเส้นทางไปยังรถไฟทางไกล ได้ที่สถานีนี้
 รหัสสถานี สถานีรถไฟฟ้าชานเมือง สถานีรถไฟทางไกล หมายเหตุ  จุดเชื่อมต่อระหว่างสถานีที่เปิดให้บริการแล้ว     :  :  : เชื่อมต่อโดยตรง ดอนเมือง :  : รังสิต :  : 

 รถไฟฟ้าบีทีเอส 
ผู้โดยสารสามารถเปลี่ยนเส้นทางไปยังรถไฟฟ้าบีทีเอส  ได้ที่สถานีนี้
 รหัสสถานี  สถานีรถไฟฟ้าชานเมือง  รหัสสถานี  สถานีรถไฟฟ้าบีทีเอส  หมายเหตุ จุดเชื่อมต่อระหว่างสถานีในอนาคต         :    เชื่อมต่อโดยตรง        :   เชื่อมต่อด้วยทางเดินจากตัวสถานีระยะทางประมาณ 210 เมตร         :   เชื่อมต่อโดยตรง

 รถไฟฟ้ามหานคร 

ผู้โดยสารสามารถเปลี่ยนเส้นทางไปยังรถไฟฟ้ามหานคร ได้ที่สถานีนี้
 รหัสสถานี  สถานีรถไฟฟ้าชานเมือง  รหัสสถานี  สถานีรถไฟฟ้ามหานคร  หมายเหตุ จุดเชื่อมต่อระหว่างสถานีที่เปิดให้บริการแล้ว  สถานีกลางกรุงเทพอภิวัฒน์ : เชื่อมโดยตรง : 

 เส้นทางคมนาคมทางอากาศ 

 	ท่าอากาศยาน 
ผู้โดยสารสามารถเปลี่ยนเส้นทางไปยังท่าอากาศยาน ได้ที่สถานีนี้
 รหัสสถานี  สถานีรถไฟฟ้าชานเมือง  ท่าอากาศยาน  หมายเหตุ     ท่าอากาศยานดอนเมือง ทางเดินยกระดับ

รูปแบบของโครงการ
 ทางวิ่งและขบวนรถ 
 เป็นระบบไฟฟ้าขนาดหนัก (heavy rail transit)
 ทางวิ่งยกระดับที่ความสูง 17 เมตรตลอดทั้งโครงการ ยกเว้น 
 ช่วงสถานีกลางกรุงเทพอภิวัฒน์-สถานีหัวลำโพง-สถานีวัดสิงห์ รถไฟฟ้าจะลดระดับลงเป็นรถไฟฟ้าใต้ดินที่ความลึก 12 เมตรจากผิวถนนบริเวณใต้ถนนกำแพงเพชร 5 หลังออกจากสถานีกลางกรุงเทพอภิวัฒน์ และจะลดระดับลงเรื่อย ๆ จนถึงความลึกระดับเดียวกับรถไฟฟ้ามหานคร สายเฉลิมรัชมงคล ส่วนต่อขยายช่วงหัวลำโพง-อิสรภาพ ที่ 40 เมตรจากผิวถนน และ 7 เมตรจากใต้ท้องน้ำของแม่น้ำเจ้าพระยา เพื่อลอดข้ามสู่ฝั่งธนบุรี เมื่อพ้นสถานีคลองสานรถไฟฟ้าจะเพิ่มระดับกลับมาอยู่ที่ 12 เมตรที่สถานีวงเวียนใหญ่ ก่อนพ้นเป็นรถไฟฟ้ายกระดับที่สถานีวัดสิงห์
 ช่วงเข้า-ออกสถานีกลางกรุงเทพอภิวัฒน์ ทางวิ่งจะยกระดับที่ความสูงประมาณ 7 เมตรแล้วจะไต่ระดับความสูงขึ้นไปที่ 17 เมตรก่อนเข้าสถานีจตุจักร
 ช่วงเข้าสถานีดอนเมือง รถไฟฟ้าจะยกระดับขึ้นจาก 17 เมตรเป็น 19 เมตร เพื่อเข้าชานชาลาชั้น 4 ของสถานีดอนเมือง
 ช่วงสถานีดอนเมือง-สถานีรังสิต-สถานีบ้านภาชี หลังจากออกจากสถานีดอนเมือง รถไฟฟ้าจะค่อย ๆ ลดระดับกลับมาอยู่ที่ 17 เมตร แล้วค่อยลดระดับลงไปที่ระดับดินเข้าสถานีหลักหก จากนั้นจะยกระดับกลับไปที่ความสูง 12 เมตรเพื่อเข้าสถานีรังสิต และลดระดับกลับลงมาเป็นระดับดินผสมกับสถานียกระดับไปจนถึงปลายทางสถานีบ้านภาชี
 ขนาดราง 1 เมตร (Meter guage) โดยมีสายไฟฟ้าแรงสูงตีขนานอยู่เหนือราง ระบบรถไฟฟ้าใช้วิธีการรับไฟฟ้าจากด้านบนด้วยแพนโทกราฟ
 ตัวรถเป็นรถปรับอากาศขนาดกว้าง 2.86 เมตร ยาว 20 เมตร ต่อตู้ สูงประมาณ 3.7 เมตร ความจุ 250-300 คนต่อคัน ต่อพวงได้ 3-10 คันต่อขบวน โดย แบบ 6 ตู้จะยาว 121.2 เมตร และ แบบ 4 ตู้จะยาว 81.2 เมตรรฟท.รับมอบ “รถไฟฟ้าสายสีแดง” ชุดแรก 1 พ.ย.62 พร้อมทดสอบเดินรถไตรมาส 3/63 วันที่ 21/10/2019 ใช้ไฟฟ้ากระแสสลับ 25 กิโลโวลต์ 50 เฮิรตซ์ ส่งจากสถานีไฟฟ้าแรงสูงจตุจักรของการไฟฟ้าฝ่ายผลิตแห่งประเทศไทย และสถานีจ่ายไฟต้นทางบางซื่อของการไฟฟ้านครหลวงเพื่อป้อนระบบขับเคลื่อนรถ สามารถรองรับผู้โดยสารได้ 18,213 คนต่อชั่วโมงต่อทิศทาง
 ใช้ระบบอาณัติสัญญาณเดินรถด้วยระบบอัตโนมัติจากศูนย์ควบคุมการเดินรถ และใช้ระบบเก็บค่าโดยสารอัตโนมัติเช่นเดียวกับรถไฟฟ้ามหานคร

 ศูนย์ซ่อมบำรุงและศูนย์ควบคุมการเดินรถ 
โครงการมีศูนย์ซ่อมบำรุงใหญ่ตั้งอยู่ภายในบริเวณพื้นที่เดิมของโรงรถจักรบางซื่อ ซึ่งเป็นศูนย์ซ่อมบำรุงที่ใช้งานร่วมกับรถไฟฟ้าชานเมือง สายนครวิถี และมีศูนย์ซ่อมบำรุงย่อยบริเวณทางทิศใต้ของสถานีคอกควายและสถานีบ้านนาโคก จังหวัดสมุทรสาคร ส่วนศูนย์ควบคุมการเดินรถกลางจะอยู่ในสำนักงานบริหารโครงการสายสีแดง บริเวณอาคารผู้โดยสารสถานีกลางกรุงเทพอภิวัฒน์

 สิ่งอำนวยความสะดวก 
มีจุดจอดแล้วจร (park and ride) ที่สถานีกลางกรุงเทพอภิวัฒน์

 สถานี 
ในระยะแรก (ช่วงมหาวิทยาลัยธรรมศาสตร์ ศูนย์รังสิต-หัวลำโพง) มีทั้งหมด 18 สถานี (ไม่รวมสถานีกลางกรุงเทพอภิวัฒน์) ปัจจุบันก่อสร้างแล้วเสร็จ 9 สถานี โดยเป็นสถานียกระดับ 8 สถานี และสถานีระดับดิน 1 สถานี และสถานีส่วนต่อขยาย 9 สถานี

ตัวสถานีมีความยาวประมาณ 210 เมตร รองรับการจอดรถไฟฟ้าได้สูงสุด 10 ตู้โดยสาร ออกแบบให้หลบเลี่ยงสาธารณูปโภคใต้ดินและบนดิน และรักษาสภาพผิวดินให้มากที่สุด มีเสายึดสถานีคร่อมอยู่บนทางรถไฟ บางส่วนของโครงการใช้โครงสร้างเดิมของโครงการโฮปเวลล์เป็นเสายึดโครงสร้างของโครงการ

 ขบวนรถไฟฟ้า 
รถไฟฟ้าที่ใช้ในโครงการทั้งหมดเป็นรถไฟฟ้าประเภทวิ่งชานเมืองรุ่น เอ-ซีรีส์ 1000 ที่เป็นรุ่นสั่งเฉพาะ โดยอาศัยเค้าโครงต้นแบบจาก ฮิตาชิ เอที 100 เมโทร มีทั้งหมด 15 ขบวน 90 ตู้ ต่อพ่วงขบวนละ 6 ตู้ ผลิตโดยฮิตาชิ จุผู้โดยสารได้สูงสุด 1,366 คนต่อขบวน (คำนวณจากอัตราหนาแน่นที่ 3 คน/ตารางเมตร) มีความเร็วสูงสุด 152 กิโลเมตรต่อชั่วโมง ใช้ระบบอาณัติสัญญาณแบบอัตโนมัติมาตรฐานยุโรป (ETCS) ระดับที่ 1 ภายในขบวนรถไฟฟ้าจะมีเก้าอี้แบบแข็งสองแถวตั้งตามความยาวของตัวรถแบบเดียวกับรถไฟฟ้าเชื่อมท่าอากาศยานสุวรรณภูมิ

ส่วนต่อขยาย
ส่วนต่อขยายด้านเหนือ 
ส่วนต่อขยายรังสิต - มหาวิทยาลัยธรรมศาสตร์ ศูนย์รังสิต  
 หน่วยงานที่รับผิดชอบ : การรถไฟแห่งประเทศไทย
 พื้นที่ที่เส้นทางผ่าน : อำเภอเมืองปทุมธานี อำเภอธัญบุรี อำเภอคลองหลวง จังหวัดปทุมธานี
 สถานี : สถานี 4 สถานี ระยะทาง 8.84 กิโลเมตร
 เปิดให้บริการ : พ.ศ. 2572
 สถานะปัจจุบัน : เตรียมลงนามสัญญา

ส่วนต่อขยายมหาวิทยาลัยธรรมศาสตร์ ศูนย์รังสิต - บ้านภาชี   
 หน่วยงานที่รับผิดชอบ : การรถไฟแห่งประเทศไทย
 พื้นที่ที่เส้นทางผ่าน : อำเภอคลองหลวง จังหวัดปทุมธานี และอำเภอบางปะอิน อำเภอพระนครศรีอยุธยา อำเภอนครหลวง อำเภออุทัย อำเภอภาชี จังหวัดพระนครศรีอยุธยา
 สถานี : สถานี 9 สถานี ระยะทาง 28 กิโลเมตร
 เปิดให้บริการ : ภายในปี พ.ศ. 2572
 สถานะปัจจุบัน : อยู่ในระหว่างการจัดทำรายงานผลกระทบทางสิ่งแวดล้อม (EIA) คาดว่าจะเปิดให้บริการได้ในปี พ.ศ. 2572

รายชื่อสถานี 
 รหัสสถานี  สถานี  โครงสร้าง  กม.ที่  ขบวนที่จอด  เชื่อมต่อกับ  ที่ตั้ง รถไฟฟ้า  รถทางไกล รังสิต - มหาวิทยาลัยธรรมศาสตร์ ศูนย์รังสิต    ยกระดับระดับดิน 38+400  ●   ●    ปทุมธานี    ระดับดิน  ●   -       ●   -      ●   -      ●   -  มหาวิทยาลัยธรรมศาสตร์ ศูนย์รังสิต - บ้านภาชี ช่วงบางซื่อ - มักกะสันและช่วงบางซื่อ – หัวลำโพง  www.otp.go.th สืบค้นเมื่อ 04-04-2563.     ระดับดิน 38+400  ●   -   ปทุมธานี    44+300  ●  -   พระนครศรีอยุธยา    50+400  ●    -       55+200  ●   -       63+500  ●  ●  รถไฟความเร็วสูงสายอีสาน, รถไฟความเร็วสูงสายเหนือ     67+100  ●   -       71+400  ●    -       77+800  ●  -      90+469  ●   ●  

สัญญาการก่อสร้าง
 สัญญาที่ เนื้องาน มูลค่า  (ล้านบาท) ผู้ชนะการประมูล ความคืบหน้า  1  งานออกแบบควบคู่การก่อสร้างโครงสร้างระดับดิน ช่วงคลองหนึ่ง-มหาวิทยาลัยธรรมศาสตร์ ศูนย์รังสิตระยะทาง รวมงานระบบรถไฟฟ้า  6,057  บมจ. ยูนิค เอ็นจิเนียริ่ง แอนด์ คอนสตรัคชั่น  

ส่วนต่อขยายด้านใต้
 ส่วนต่อขยายสถานีกลางกรุงเทพอภิวัฒน์ - ปากท่อ  
 ช่วงสถานีกลางกรุงเทพอภิวัฒน์ - หัวลำโพง  
 หน่วยงานที่รับผิดชอบ : การรถไฟแห่งประเทศไทย
 พื้นที่ที่เส้นทางผ่าน : เขตบางซื่อ เขตพญาไท เขตดุสิต เขตปทุมวัน กรุงเทพมหานคร
 สถานี : สถานี 6 สถานี ระยะทาง 6.5 กิโลเมตร
 เปิดให้บริการ : ภายในปี พ.ศ. 2571
 สถานะปัจจุบัน : ถูกรวมงานโยธาบางส่วนไว้เป็นส่วนหนึ่งของโครงการรถไฟความเร็วสูงเชื่อม 3 สนามบิน และรอเปิดประมูลงานโยธาบางช่วงใน พ.ศ. 2568

 ช่วงหัวลำโพง - มหาชัย 
 หน่วยงานที่รับผิดชอบ : การรถไฟแห่งประเทศไทย
 พื้นที่ที่เส้นทางผ่าน : เขตบางรัก เขตคลองสาน เขตธนบุรี เขตจอมทอง เขตบางบอน เขตบางขุนเทียน กรุงเทพมหานคร และอำเภอเมืองสมุทรสาคร จังหวัดสมุทรสาคร
 สถานี : สถานี 17 สถานี ระยะทาง 36 กิโลเมตร
 เปิดให้บริการ : ภายในปี พ.ศ. 2580 (เฉพาะช่วงหัวลำโพง-วงแหวนบางบอน)
 สถานะปัจจุบัน : กำลังปรับแก้ช่วงหัวลำโพง-วงเวียนใหญ่ให้เป็นแนวเส้นทางใต้ดินทั้งช่วงเพื่อลดการเวนคืนที่ดินและทำรายงานการประเมินผลกระทบสิ่งแวดล้อมใหม่ โดยระหว่างนี้การรถไฟแห่งประเทศไทยจะดึงช่วงวงเวียนใหญ่-มหาชัยที่ไม่ได้ติดช่วงที่มีปัญหาขึ้นมาดำเนินการก่อน

 ช่วงมหาชัย - ปากท่อ 
 หน่วยงานที่รับผิดชอบ : การรถไฟแห่งประเทศไทย
 พื้นที่ที่เส้นทางผ่าน : อำเภอเมืองสมุทรสาคร จังหวัดสมุทรสาคร, อำเภอเมืองสมุทรสงคราม อำเภออัมพวา จังหวัดสมุทรสงคราม และอำเภอปากท่อ จังหวัดราชบุรี
 สถานี : สถานี 17 สถานี ระยะทาง 56 กิโลเมตร
 เปิดให้บริการ :
 สถานะปัจจุบัน : โครงการศึกษาส่วนต่อขยายเพื่อเชื่อมต่อกรุงเทพมหานครไปยังจังหวัดราชบุรี เพื่อเชื่อมต่อกับระบบรถไฟทางคู่ช่วงศาลายา-ปากท่อ-ปาดังเบซาร์ (ทางรถไฟสายใต้) ยังเป็นเพียงส่วนหนึ่งของแผนแม่บทระบบรถไฟฟ้าชานเมือง สายสีแดง

รายชื่อสถานี 
 รหัสสถานี  สถานี  โครงสร้าง  กม. จากบางซื่อ  ขบวนที่จอด  เชื่อมต่อกับ  ที่ตั้ง  รถไฟฟ้า  รถทางไกล  จังหวัดสถานีกลางกรุงเทพอภิวัฒน์ - หัวลำโพง  ช่วงบางซื่อ - มักกะสันและช่วงบางซื่อ – หัวลำโพง  www.otp.go.th สืบค้นเมื่อ 04-04-2563.    สถานีกลางกรุงเทพอภิวัฒน์ ยกระดับ  0+000  ● ●      (กำลังก่อสร้าง)  กรุงเทพมหานคร    ใต้ดิน  3+040   ●    -       ● -        5+580    ●    -    (กำลังก่อสร้าง)     6+750   ●    -    (โครงการ)     7+500   ●    ●   หัวลำโพง - มหาชัย อุโมงค์ลอดใต้แม่น้ำเจ้าพระยา    ใต้ดิน 10+300  ●    ●     กรุงเทพมหานคร     12+833  ●    ●         ยกระดับ 13+554  ●   ●         14+751 ●    ●        16+784  ●   ●        17+651    ●    ●       19+868   ●    ●      21+719   ●    ●      24+309 ●   ●        25+583  ●    ●     27+669  ●   ●       29+217  ●   กรุงเทพมหานคร/สมุทรสาคร     30+548   ●   ●   สมุทรสาคร     32+182  ●          35+126  ●          37+081  ●          41+281  ●   -       43+374  ●   -  มหาชัย - ปากท่อ สะพานข้ามแม่น้ำท่าจีน     ยกระดับ    ●   ●   สมุทรสาคร       ●   -      51+800  ●   -       55+680  ●  ●        58+080  ●  -      60+670  ●  -        62+490  ●  -       64+830  ●  ●        68+700  ●  -     สมุทรสงคราม     72+590  ●  -        68+100  ●  -      70+800  ●  ●  สะพานข้ามแม่น้ำแม่กลอง      ยกระดับ  77+500  ●  -   สมุทรสงคราม     83+200  ●  -    ราชบุรี     87+600  ●  -        ระดับดิน  92+600  ●  ●   

 แผนการก่อสร้าง 
อ้างอิงตามแผนแม่บทโครงข่ายระบบรถไฟฟ้าขนส่งมวลชนในกรุงเทพมหานครและพื้นที่ต่อเนื่อง โครงการรถไฟฟ้าชานเมือง สายธานีรัถยา แบ่งออกเป็นช่วงๆ ดังนี้

ระยะที่ ช่วง ระยะทาง สถานะ 1  ธรรมศาสตร์-บางซื่อ  36 กม. เปิดให้บริการช่วง กรุงเทพอภิวัฒน์ - รังสิต และเตรียมลงนามสัญญาก่อสร้างช่วง รังสิต-ธรรมศาสตร์ 2  กรุงเทพอภิวัฒน์ - หัวลำโพง  11 กม.  รวมงานโยธาเป็นส่วนหนึ่งของโครงการรถไฟความเร็วสูงเชื่อม 3 สนามบิน 3  หัวลำโพง - บางบอน  18 กม.  ศึกษาแนวเส้นทางใหม่และเลื่อนการดำเนินการออกไปอย่างไม่มีกำหนด 4  บางบอน - มหาชัย  20 กม. 5  มหาชัย - แม่กลอง    34 กม.  ทบทวนการศึกษา 6  แม่กลอง - ปากท่อ    22 กม.  7  ธรรมศาสตร์ - บ้านภาชี    22 กม.  ยังเป็นเพียงแค่แผนงาน ทั้งนี้โครงการรถไฟความเร็วสูงสายอีสาน จะดำเนินการก่อสร้างสถานีอยุธยาให้แล้วเสร็จก่อน

การปรับเปลี่ยนเส้นทาง
 พ.ศ. 2567 - เพื่อเป็นการลดผลกระทบจากการเวนคืนที่ดิน โดยเฉพาะช่วงหัวลำโพง-วงเวียนใหญ่ ที่เป็นชุมชนหนาแน่น กรมการขนส่งทางราง จึงมีแนวคิดในการปรับเส้นทางในช่วงหัวลำโพง-มหาชัย จากเดิมที่เป็นรถไฟใต้ดินจนถึงสถานีวุฒากาศ แล้วปรับเป็นรถไฟฟ้ายกระดับตามแนวทางรถไฟสายมหาชัย เปลี่ยนรถไฟฟ้าใต้ดินตั้งแต่สถานีกลางกรุงเทพอภิวัฒน์ จนถึงสถานีวัดสิงห์ แล้วจะเปลี่ยนกลับเป็นรถไฟฟ้ายกระดับตั้งแต่สถานีเอกชัย 48 จนถึงสถานีมหาชัย โดยใช้ถนนเอกชัยเป็นแนวเส้นทางแทน
 9 กุมภาพันธ์ พ.ศ. 2569 - รฟท. มีมติอนุมัติแผนการปรับเปลี่ยนตำแหน่งของ สถานีแยกราชวิถี จากตำแหน่งเดิมทางทิศเหนือของแยกอุภัยเจษฎุทิศใกล้กับกรมกิจการผู้สูงอายุ มาบริเวณทางทิศใต้ของแยกอุภัยเจษฎุทิศด้านหลังคณะแพทยศาสตร์โรงพยาบาลรามาธิบดี มหาวิทยาลัยมหิดล ตามข้อเสนอของมหาวิทยาลัยมหิดลที่มีความต้องการให้เชื่อมต่อระบบขนส่งมวลชนเข้ามายังบริเวณโรงพยาบาลรามาธิบดีอันเป็นโรงพยาบาลขนาดใหญ่และมีผู้ป่วยที่ต้องเข้ารับการรักษาจำนวนมาก ในคราเดียวกัน รฟท. ได้มีมติเปลี่ยนชื่อสถานีจากเดิมเป็น สถานีรามาธิบดี เพื่อสื่อถึงตำแหน่งที่ตั้งใหม่ในคราวเดียวกัน
 23 กุมภาพันธ์ พ.ศ. 2569 - ที่ปรึกษาโครงการได้จัดการประชุมสัมมนาการมีส่วนร่วมของประชาชนในโครงการรถไฟฟ้าชานเมือง สายสีแดงเข้ม ช่วงวงเวียนใหญ่-มหาชัย โดยเผยแผนการศึกษาของ รฟท. ถึงแนวเส้นทางที่เป็นไปได้ 5 เส้นทาง ที่ประชุม รฟท. มีมติเลือกแนวเส้นทางที่ 3 กล่าวคือให้เป็นช่วงใต้ดินเฉพาะช่วงสถานีหัวลำโพง-แยกลาดหญ้า ที่ระดับความลึก 15 เมตรจากอุโมงค์รถไฟฟ้าสายสีน้ำเงิน และ 15 เมตรจากใต้ท้องน้ำของแม่น้ำเจ้าพระยา หลังจากนั้นจะเริ่มยกระดับขึ้นตามแนวถนนลาดหญ้าเป็นโครงสร้างยกระดับก่อนเข้าสู่สถานีวงเวียนใหญ่ และหลังจากนั้นเป็นเส้นทางยกระดับเหนือทางรถไฟเดิมตลอดสายทางจนถึงย่านเมืองใหม่ แนวเส้นทางจะเลี้ยวออกไปยังถนนเอกชัยเพื่อเข้าสู่สถานีปลายทางมหาชัยใหม่

 หมายเหตุ 

 อ้างอิง 

 ดูเพิ่ม 
 โครงการระบบรถไฟชานเมือง (สายสีแดง)
 รถไฟฟ้าชานเมือง สายนครวิถี 
 รายชื่อสถานีรถไฟ ย่านชานเมือง
 ทางรถไฟสายแม่กลอง

 แหล่งข้อมูลอื่น 
 โครงการระบบรถไฟฟ้าชานเมือง (สายสีแดง) การรถไฟแห่งประเทศไทย 
 โครงการศึกษาเพื่อปรับแผนแม่บทระบบขนส่งมวลชนทางรางในเขตกรุงเทพมหานครและปริมณฑล พ.ศ. 2553-2572 โดย สนข. 
 SRT Dark Red Lines -กระทู้จาก SkyscraperCity Thai Forum
 SRT Red Lines -กระทู้จาก SkyscraperCity Thai Forum
 SRT Red Lines - Part II -กระทู้จาก SkyscraperCity Thai Forum
 รูปแบบโครงการช่วงบางซื่อ - รังสิต 
 ลุ้น! ครม.ไฟเขียวรถไฟฟ้าสายสีแดง 2.6 หมื่นล้าน พร้อมผุดงบ 100 ล้านศึกษาส่วนต่อขยายเพิ่ม 
  ภาพแบบรถไฟฟ้าชานเมืองสายสีแดงเข้ม

หมวดหมู่:รถไฟฟ้า การรถไฟแห่งประเทศไทย
หมวดหมู่:รถไฟฟ้าในจังหวัดปทุมธานี
หมวดหมู่:ระบบขนส่งมวลชนในกรุงเทพมหานคร
หมวดหมู่:ทางรถไฟในจังหวัดสมุทรสาคร
หมวดหมู่:ทางรถไฟในจังหวัดสมุทรสงคราม
หมวดหมู่:ทางรถไฟในจังหวัดราชบุรี
หมวดหมู่:รถไฟฟ้าชานเมืองในประเทศไทย